لقصر لكبير مدينة مغريبية جات ف إقليم لعرايش، جهة طنجة تطوان الحسيمة، ساكنين فيها 126425 واحد، على حسب لإحصاء لعام 2014. ف لفترة رّومانية كانت مدينة لقصر لكبير معروفة ب سميت ؤپيدوم نوووم Oppidum Novum لي كاتعني لݣصر جّديد، كاينين بزاف د لمدون لي كانو تابعين ل لإمبراطورية رّومانية عندهوم نفس سّمية منها مدينت عين دفلى ف دزاير ؤ مدينت لودر ف فرانسا. تقدر تكون لقصر لكبير هيّا نيت بابا كامپيستريس لي كاتبان ف شي خرايط ؤ مكتوبات رومانية. بزاف د لعولاما متّافقين بلي لموضع ديال ؤپيدوم نوڤوم هوّا نيت فين بناو لموحدين لݣصر ديالهوم، لي تسما ݣصر كتامة ؤلا ݣصر صنهاجة. لقصر لكبير شهدات ف نّواحي ديالها لمعراكة د واد لمخازين لي عرفات نهيزام لݣيش لبرطقيزي ضد لݣيش لمغريبي د سّعديين ف 4 غشت 1578. ف لفترة د سّتيعمار كانت لمدينة تابعة ل لحتيلال سّپنيولي. كاتّعتابر لقصر لكبير جماعة ترابية حضرية. نسبة لأمية (نّاس لّي ما كايعرفوش يقراو ولا يكتبو) : 25,2% نسبة سّكان لّي قاريين فوق تّانوي (تانوي و جامعة): 19% نسبة نّاس نّشيطين (لّي يقدرو يخدمو): 44,9% نسبة لبطالة (نّاس لّي ما خدامينش و تايقلبو على خدمة): 21,7% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):42% RGPH 2014 - Site HCP "ؤپيدوم نووم (لقصر لكبير)" (بنڭليزية).